b'\n_START_ARTICLE_\nWesterland\n_START_SECTION_\nSijainti\n_START_PARAGRAPH_\nWesterland sijaitsee Syltin saarella, Jyllannin niemimaan l\xc3\xa4nsirannikolla. Westerland on noin 70 kilometri\xc3\xa4 l\xc3\xa4nteen Flensburgista ja 190 kilometri\xc3\xa4 luoteiseen Hampurista.\n_START_SECTION_\nTalous\n_START_PARAGRAPH_\nWesterland on Syltin saaren taloudellinen ja hallinnollinen keskus. Liikenne Syltin saarelle ja saarelta tapahtuu valtaosin Westerlandin kautta; siell\xc3\xa4 on saaren ainoa lentoasema ja se on junayhteyden p\xc3\xa4\xc3\xa4teasema. _NEWLINE_Westerlandin ja koko Syltin saaren talous perustuu matkailuun. Westerlandissa on noin 26\xc2\xa0000 matkailijoille tarkoitettua vuodepaikkaa, l\xc3\xa4hinn\xc3\xa4 loma-asunnoissa ja hotelleissa. Paikkakunnalla y\xc3\xb6pyy vuosittain yli 400\xc2\xa0000 matkailijaa, joka on l\xc3\xa4hes puolet saarella vuosittain k\xc3\xa4yvist\xc3\xa4 900\xc2\xa0000 matkailijasta.'